作者:趙必��
標題:賀新郎
內容:繡口琅玕腹。美人兮、陽春一曲，華貂難續。喚醒荷花歸棹夢，猶憶紅塵迷目。只消得、烏飛兔逐。往事已隨流水去，眇愁予、鬱郁哀時俗。恨千縷，淚一掬。不使清史流芳馥。也不須、榮華富貴，尊前頻祝。但得山中茅屋在，莫遣鶴悲猿哭。隨意種、荼薇蹢躅。蓴菜可羹鱸可鱠，聽漁舟、晚唱清溪曲。醉又醒，喚芳醁。